
Da li je propisano žuriti prilikom praćenja dženaze, i da li je ispravan postupak onih koji, nakon ukopa mejjita, dižu ruke okrenuti prema kaburu i ***[dove](https://pitajucene.com/search/dove/questions/ "Pretraži pitanja o dove")*** za njega?


* 
* 
* 
* 
* 
* 
* 

 
DA LI JE PROPISANO ŽURITI PRILIKOM PRAĆENJA DŽENAZE?

Zahvala pripada Allahu, azze ve dželle.


Propisano je žuriti, tj. blagao trčati, prilikom nošenja dženaze (mejjita). 


Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je rekao: “Požurite s dženazom. Ako bude (duša) dobra, u dobro je dajete, a ako bude nešto drugo, onda skidate zlo sa svojih


vratova.” (Buhari i Muslim). 


Neki od učenjaka smataju da se pod “požurivanjem” podrazumjeva požurivanje s pripremom dženaze, klanjanjem i ukopom, tj. da se ne odgađa nakon smrti, nego da se odmah pristupi tome, a ne da se ubrzano nosi prema mjestu ukopa.


Ali, većina učenjaka – što je ispravnije i jače mišljenje – smatra da se ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi na ubrzanu nošnju mejjita (blago trčanje) prema mjestu ukopa (kaburu). Poslanikove, sallallahu alejhi ve sellem, riječi: “… skidate zlo sa svojih vratova” aludiraju na nošnju mejjita.


Također, to pojačava ***[predaja](https://pitajucene.com/search/predaj/questions/ "Pretraži pitanja o predajama")*** koju prenosi Ujejne b. Abdur-Rahman, od svog oca, da je prisustvovao dženazi Osmana b. Ebil-Asa, radijallahu anhu, pri kojoj su usporeno hodali, pa ih je sustigao Ebu Bekre, radijallahu anhu, i rekao im: “Doista sam nas vidio (tj. ashabe) sa Allahovim Poslanikom, sallallahu alejhi ve sellem, kako blago trčimo.” (Ebu Davud i Nesa’i, a Hakim i Nevevi kažu da je sahih).


Ako bi rekli da se pod hadisom podrazumijeva i jedno i drugo ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** – tj. neodgađanje dženaze i blago trčanje prilikom nošnje mejjita nakon namaza – ne bi bilo daleko, kao što to tvrdi imam El-Kurtubi, a Allah najbolje zna. Spomenuti stav preferirao je i uvaženi šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, rhm.


A što se tiče dizanja ruku pri učenju ***[dove](https://pitajucene.com/search/dove/questions/ "Pretraži pitanja o dove")*** na kaburu, nakon ukopa mejjita, o tome je upitan šejh Abdullah Eba Bettin, rhm, pa je odgovorio: “Neće se dizati ruke, zato što nam to nije preneseno.” (Ed-Durerus-senijje, 3/249)


Međutim, propisano je stajati kod kabura, nakon ukopa, tražiti oprosta za umrlog i moliti Allaha da ga učvrsti na ispitivanju. Prenosi se od Osmana, radijallahu anhu, da je rekao: “Kada bi Allahov Poslanik, sallallahu alejhi ve sellem, završio sa ukopavanjem umrlog, stao bi iznad njega i rekao: ‘Tražite oprosta za vašeg brata i tražite za njega da bude učvršćen, doista se on sada ispituje.'” (Ebu Davud, a Hakim kaže da je sahih, a Nevevi tvrdi da je lanac prenosilaca dobar)


Ako bi neko ipak digao ruke, onda će se okrenuti prema Kibli, a ne prema kaburu, a Allah najbolje zna.


 Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


